У Вікіпедыі ёсць артыкулы пра іншых асоб з прозвішчам Лукашэнка.
**Мікала́й Алякса́ндравіч Лукашэ́нка** (нар. 31 жніўня 2004) — сын Аляксандра Рыгоравіча Лукашэнкі.

Біяграфія
---------

Мікалай Лукашэнка з бацькам А. Р. Лукашэнкам, Прэзідэнтам Рэспублікі Беларусь
З бацькам
Нарадзіўся 31 жніўня 2004 года, трэці сын Прэзідэнта Рэспублікі Беларусь А. Р. Лукашэнкі. У адрозненне ад старэйшых братоў, Віктара і Дзмітрыя, Мікалай — пазашлюбнае дзіця. Яго маці — урач Ірына Абельская.

Першае з’яўленне Мікалая Лукашэнкі на публічным мерапрыемстве адбылося ў красавіку 2008 года — хлопчык, якому на той момант было тры гады сем месяцаў, разам з бацькам прыняў удзел у рэспубліканскім суботніку на будпляцоўцы «Мінск-Арэны». На той момант не гаварылася, што гэта за дзіця было разам з прэзідэнтам, але неўзабаве ў адным з інтэрв’ю Аляксандр Лукашэнка прызнаўся, што гэта яго трэці сын.

Аляксандр Лукашэнка пачаў з’яўляцца з хлопчыкам на публіцы пасля кансультацый з вядомым брытанскім піяршчыкам Цімаці Бэлам, распачатых у сакавіку 2008 года. Той паведаміў прэзідэнту, што сямейны чалавек выкліча ў грамадзян больш даверы і даў савет зрабіць выяву беларускага «бацькі» выявай беларускага «папы», добрага і клапатлівага.

З бацькам і братамі Віктарам і Дзмітрыем на ваенным парадзе на Чырвонай плошчы ў Маскве 24 чэрвеня 2020 года
У далейшым Мікалай Лукашэнка рэгулярна з’яўляецца з бацькам на публічных мерапрыемствах: удзельнічаў у ваенных вучэннях і парадах, суправаджаў бацьку ў паездках па краіне і нават прыехаў на месца тэрарыстычнага акту ў Мінскім метрапалітэне; ездзіў у замежныя паездкі і браў удзел у сустрэчах бацькі з главамі дзяржаў, у прыватнасці з Уладзімірам Пуціным, Дзмітрыем Мядзведзевым, Баракам Абамам, Сі Цзіньпінам, Уга Чавесам, Нурсултанам Назарбаевым, Віктарам Юшчанкам, Аляксандрам Турчынавым, Ільхамам Аліевым, Папамі Рымскімі Бенедыктам XVI і Францыскам і шматлікімі іншымі палітычнымі дзеячамі.

У 2011 годзе Мікалай Лукашэнка пайшоў у першы клас Астрашыцка-Гарадоцкай сярэдняй школы. Разам з тым, нягледзячы на абавязак наведваць школьныя заняткі, працягваў суправаджаць бацьку на розных публічных мерапрыемствах, у тым ліку і ў замежных паездках. Займаецца музыкай (ігрой на фартэпіяна), хакеем, лыжным спортам і біятлонам.

Ва ўзросце 10 гадоў удзельнічаў у пасяджэнні Генеральнай асамблеі ААН. У чэрвені 2020 года разам з бацькам прысутнічаў на ваенным парадзе Перамогі ў Маскве.

У чэрвені 2020 года паступіў у 10-ы клас Ліцэя Беларускага дзяржаўнага ўніверсітэта па профілю «Біялогія», там жа вучыўся яго старэйшы брат і вучацца Дар’я і Анастасія — унучкі Аляксандра Лукашэнкі, дочкі яго сына Дзмітрыя.

23 жніўня 2020 года Мікалай з аўтаматам АКС-74У у руках і ў поўным экіпіраванні байца спецпрызна, у тым ліку бронекамізэльцы, суправаджаў бацьку ў сітуацыйнай зале ў Палацы Незалежнасці і каля яго. На відэа, знятым пры падлёце верталёта да ачэпленага Палаца незалежнасці пасля заканчэння шэсця Аляксандр Лукашэнка просіць падляцець бліжэй да праспекта Пераможцаў, на якім знаходзіцца рэзідэнцыя, і гаворыць: «Як пацукі разбегліся». Голас Мікалая за кадрам пытае: «Ну дзе яны?», на што Аляксандр Лукашэнка адказвае: «Уцяклі. Яны даведаліся, што ты будзеш там». Ролікі хутка разыйшліся ў сацыяльных сетках, карыстальнікі абвінавацілі Лукашэнку ў вар’яцтве, вяртанні 1990-я гадоў, а таксама былі здзіўлены, чаму ён узяў 15-гадовага сына з сабой.

У жніўні 2020 года Мікалай Лукашэнка забраў дакументы з Ліцэя БДУ.

Зноскі
------

1. ↑  Лукашенко: Мать младшего сына Николая «работает врачом» // TUT.BY: Навіны 3 ліпеня 2008 Архівавана 4 чэрвеня 2011. (руск.)
2. 1 2  День рождения Николая Лукашенко. Что мы знаем о сыне президента **(нявызн.)**. *naviny.by* (31 августа 2017). Праверана 27 мая 2018.
3. ↑  *Ирина Авидова*. «Мне нравится фотография с малышом, когда я его учил в хоккей играть». Лукашенко рассказал о любимых фото **(нявызн.)**(недаступная спасылка).  Комсомольская правда (10 апреля 2018). Архівавана з першакрыніцы 29 чэрвеня 2020. Праверана 28 ліпеня 2018.
4. ↑  Александр Лукашенко занялся имиджем Беларуси(недаступная спасылка), «Комсомольская правда», 15.03.2008.
5. ↑   Лорд Белл Forever
6. ↑  Lukashenko’s PR man sheds light on EU campaign, EU observer, 10.10.2008.
7. ↑  *Татьяна Кирсанова*. Маленький принц **(нявызн.)**.  Lenta.ru (5 сентября 2016). Праверана 28 ліпеня 2018.
8. ↑  *Мария Голованивская*. Гастроли инфанта **(нявызн.)**.  Lenta.ru (6 октября 2015). Праверана 28 ліпеня 2018.
9. ↑  *Дмитрий Копаль*. Коля Лукашенко пошел в первый класс **(нявызн.)**.  naviny.by (1 сентября 2011). Праверана 28 ліпеня 2018.
10. ↑  Младшему сыну президента — 13 лет. Как Николай Лукашенко становится самостоятельной медиаперсоной **(нявызн.)**(недаступная спасылка).  TUT.BY (31 августа 2017). Архівавана з першакрыніцы 31 жніўня 2017. Праверана 28 ліпеня 2018.
11. ↑  Николай Лукашенко — сын президента Белоруссии, друг Владимира Путина и талантливый музыкант
12. ↑  Николай Лукашенко поступил в Лицей БГУ. Здесь также будет учиться внучка президента Беларуси Архівавана 2 ліпеня 2020. tut.by, 30.06.2020.
13. ↑  Ирина Абельская, глава клиники, в которой обслуживаются первые лица страны, рассказала TUT.BY о том, чем отличаются VIP-пациенты, кто может пройти обследование в лечкомиссии и о том, какие фразы не произносят врачи в её присутствии(недаступная спасылка), «Беларуская правда», 17.06.2016.
14. ↑  Совещание Лукашенко: у президента автомат, у Николая — автомат и бронежилет(недаступная спасылка)
15. ↑  Николай Лукашенко сопровождал отца с автоматом в руках
16. ↑  «Как крысы разбежались». Опубликовано видео, как Лукашенко прилетел к своей резиденции — и посмотрел с вертолёта на протестующих
17. ↑  Разговор Лукашенко и Коли в вертолёте «Ну где они?»
18. ↑  Резонанс: Лукашенко в сопровождении 15-летнего сына прилетел в минскую резиденцию с автоматом в руках
19. ↑

Спасылкі
--------

* Лагатып Вікісховішча На Вікісховішчы ёсць медыяфайлы па тэме Мікалай Аляксандравіч Лукашэнка


| ?Мікалай Аляксандравіч Лукашэнка — продкі |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | Аляксандр Рыгоравіч Лукашэнка |  | Кацярына Трафімаўна Лукашэнка[d] |  | Трафім Іванавіч Лукашэнка[d] |  |
|  |  |  |  |  |
|  |  |  |  |  |  |  |  |  |  |
|  | Мікалай Аляксандравіч Лукашэнка |  |  |  |  |  |
|  |  |  |  |  |  |
|  |  |  |  |  |  |
|  |  |  | Ірына Сцяпанаўна Абельская |  | Людміла Андрэеўна Пастаялка |  |  |
|  |  |  |  |  |  |
|  |  |  |  |  |  |  |  |
|  |  |  |  |  |
|  |  |  |  |  |

 |

|  |  |
| --- | --- |
| ⚙️   Генеалогія і некрапалістыка | Rodovid |
| Нарматыўны кантроль | ЗЭКББ: PLRB-aa0017921 |